ก.ต.ท.เห็นชอบแก้เกณฑ์ TFEX ขยายเวลาซื้อขาย Gold Futures ถึงเวลา 03.00 น.
ก.ต.ท.เห็นชอบแก้เกณฑ์ TFEX ขยายเวลาซื้อขาย Gold Futures ถึงเวลา 03.00 น.
ก.ต.ท.เห็นชอบแก้เกณฑ์ TFEX ขยายเวลาซื้อขาย Gold Futures ถึงเวลา 03.00 น.
18 ธ.ค. 2562

คณะกรรรมการกำกับตลาดทุน (ก.ต.ท.) เปิดเผยผลการประชุมคณะกรรมการ ก.ต.ท. ครั้งที่ 14/2562 วานนี้มีมติเห็นชอบการแก้ไขหลักเกณฑ์ของบริษัท ตลาดสัญญาซื้อขายล่วงหน้า (ประเทศไทย) จำกัด (มหาชน) (TFEX) และบริษัท สำนักหักบัญชี (ประเทศไทย) จำกัด (TCH) เพื่อรองรับการขยายเวลาซื้อขายสัญญาซื้อขายล่วงหน้าที่อ้างอิงกับทองคำ (50 Baht Gold Futures, 10 Baht Gold Futures, Gold-D Futures และ Gold Online Futures) ในช่วงกลางคืน (night session) จากเดิมปิดการซื้อขายเวลา 23.55 น. เป็น 03.00 น. ของวันถัดไป ตามที่ TFEX และ TCH ขอมา
เนื่องจากจะเป็นประโยชน์ต่อผู้ลงทุนช่วยให้สามารถบริหารความเสี่ยงของราคาทองคำให้สอดคล้องกับการเคลื่อนไหวของตลาดโลกมากขึ้น โดยการขยายเวลาซื้อขายดังกล่าวจะเริ่มตั้งแต่เมื่อใดขึ้นอยู่กับแผนงานที่ TFEXจะเป็นผู้กำหนดต่อไป
นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า การขยายเวลาซื้อขายสัญญาซื้อขายล่วงหน้าที่อ้างอิงกับทองคำในช่วงเวลากลางคืนดังกล่าว จะช่วยให้ผู้ลงทุนสามารถจัดการและบริหารความเสี่ยงในการลงทุนได้อย่างมีประสิทธิภาพมากขึ้นอันจะช่วยเพิ่มความน่าสนใจในการลงทุน และเป็นประโยชน์ต่อการลงทุนของผู้ลงทุนในระยะยาวต่อไป